Osmanu Nuhu Sharubutu malamin addinin Islama ne, Babban Limamin Ghana, memba na Majalisar Zaman Lafiya ta Kasa kuma wanda ya kafa kamfanin SONSETFund da IPASEC. Osmanu Nuhu Sharubutu haifaffen Nuhu Sharubutu da Hajja Ayishatu Abbass a Accra Cow-lane a cikin Afrilu 1919. Osmanu ya fara karatunshi a gida daga mahaifinsa da rana sannan tare da mahaifiyarsa da daddare. Mahaifin Osmanu ne ya tura shi zuwa wani sabon yanayin ilmantarwa bayan ya ga sadaukarwa ga littattafai da ilmi. An dauke shi zuwa Kumasi kuma can ya zama wurin karatun sa. Abdullah Dan Tano ne ya karantar dashi. Ya shiga cikin Nahawun Larabci, Adabin Larabci da Rubutu, Fikihun Musulunci da Hadisai. Bayan karatunsa a Kumasi, ya ba da lokacinsa wajen koyar da matasa musulmai masu son zama masu tunani da masaniya ta Musulunci. Osman ya ci gaba da neman ilimi har ma a matsayinsa na malami kansa. A cikin 1974, an nada Osman a matsayin Mataimakin Babban Limamin yankin na Ghana bayan tattaunawar tsakanin masanan Musulunci da sauransu. Nadin nasa anyi shi ne duba da irin kwazo da yake da shi wajen karantar da addinin Musulunci.